ddrg/super_eurlex huggingface dataset:
FI Euroopan unionin virallinen lehti C 260/16

Kanne 4.8.2008 — G-Star Raw Denim v. SMHV — ESGW Holdings (G Stor)

(Asia T-309/08)

(2008/C 260/29)

Kannekirjelmän kieli: englanti

Asianosaiset

Kantaja: G-Star Raw Denim Kft. (Budapest, Unkari) (edustaja: asianajaja G. Vos)

Vastaaja: Sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: ESGW Holdings Ltd (Tortola, Brittiläiset Neitsytsaaret)

Vaatimukset

— Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 14.4.2008 tekemä päätös asiassa R 1232/2007-1 on kumottava;

— Yhteisön tavaramerkin rekisteröimistä koskeva hakemus N:o 4 195 368 on kumottava ja

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: G-Star Raw Denim Kft.

Haettu yhteisön tavaramerkki: Kuviomerkki ”G Stor” luokkaan 9 kuuluvia tavaroita varten

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: Sanamerkin ”G-STAR” rekisteröinti Benelux-tavaramerkiksi N:o 545 551 luokkaan 25 kuuluvia tavaroita varten; Sana/kuviomerkin ”G-STAR” rekisteröinti yhteisön tavaramerkiksi N:o 3 445 401 luokkiin 9 ja 25 kuuluvia tavaroita varten; Sanamerkin ”G-Star” rekisteröinti yhteisön tavaramerkiksi N:o 3 444 262 luokkiin 9 ja 25 kuuluvia tavaroita varten; aikaisempi yleisesti tunnettu tavaramerkki ”G-Star”, joka on suojattu useissa maissa luokkaan 25 kuuluvien tavaroiden osalta; merkin ”G-STAR RAW DENIM” rekisteröinti yhteisön tavaramerkiksi N:o 3 444 171 luokkiin 9 ja 35 kuuluvia tavaroita varten; hollantilainen toiminimi G-Star International B.V.

Väiteosaston ratkaisu: Väitteen hyväksyminen ja hakemuksen hylkääminen kokonaisuudessaan

Valituslautakunnan ratkaisu: Riidanalaisen päätöksen kumoaminen ja väitteen hylkääminen

Kanneperusteet: Neuvoston asetuksen N:o 40/94 8 artiklan 5 kohdan rikkominen, koska valituslautakunta sovelsi vääriä arviointiperusteita arvioidessaan kyseessä olevien tavaramerkkien edellytettyä samankaltaisuutta ja edellytettyä haittaa aikaisemmille tavaramerkeille. Lisäksi valituslauta arvioi tosiseikat virheellisesti edellä mainittujen arviointien osalta.
FI Euroopan unionin virallinen lehti C 223/55

Kanne 7.7.2008 — Becker Flugfunkwerk v. SMHV — Harman Becker Automotive Systems (BECKER AVIONIC SYSTEMS)

(Asia T-263/08)

(2008/C 223/98)

Kannekirjelmän kieli: englanti

Asianosaiset

Kantaja: Becker Flugfunkwerk GmbH(Rheinmünster, Saksa) (edustaja: asianajaja O. Griebenow)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Harman Becker Automotive Systems GmbH (Karlsbad, Saksa)

Vaatimukset

— Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 10.4.2008 tekemä päätös (asia R 398/2007-1) on kumottava

— yhteisön tavaramerkkihakemuksesta N:o 1 829 563 tehty väite N:o B 484 503 on hylättävä.

Oikeudelliset perusteet ja pääasialliset perustelut

Yhteisön tavaramerkin hakija: kantaja

Haettu yhteisön tavaramerkki: kuviomerkki ”BECKER AVIONIC SYSTEMS” luokkaan 9 kuuluvia tavaroita varten; hakemus N:o 1 829 563

Sen tavaramerkki- tai merkkioikeuden haltija, johon väitemenettelyssä on vedottu: Harman Becker Automotive Systems GmbH

Tavaramerkki- tai merkkioikeus, johon väitemenettelyssä on vedottu: Yhdistyneessä kuningaskunnassa luokkaan 9 kuuluvia tavaroita varten rekisteröity sanamerkki ”BECKER”, jolle on rekisteröity tavaramerkki N:o 1 258 929; saksalainen tavaramerkki N:o 1 039 843, joka on luokkaan 9 kuuluvia tavaroita varten rekisteröity kuviomerkki ”BECKER”; saksalainen tavaramerkki N:o 1 016 927, joka on luokkaan 37 kuuluvia tavaroita varten rekisteröity kuviomerkki ”BECKER”; suomalainen tavaramerkki N:o 116 880, joka on luokkaan 9 kuuluvia tavaroita varten rekisteröity sanamerkki ”BECKER”; kreikkalainen tavaramerkki N:o 82 339, joka on luokkaan 9 kuuluvia tavaroita varten rekisteröity sanamerkki ”BECKER”; kansainvälinen tavaramerkki N:o 473 178, joka on sanamerkki ”BECKER” luokkaan 9 kuuluvia tavaroita varten

Väiteosaston ratkaisu: väitteen hyväksyminen kaikkien riidanalaisten tavaroiden osalta

Valituslautakunnan ratkaisu: valituksen hylkääminen

Kanneperusteet: neuvoston asetuksen N:o 40/94 8 artiklan 1 kohtaa on rikottu, koska ristiriidassa olevien tavaramerkkien välillä ei ole sekaannusvaaraa.
FI Euroopan unionin virallinen lehti C 223/49

Kanne 17.6.2008 — Asenbaum Fine Arts v. SMHV (WIENER WERKSTÄTTE)

(Asia T-231/08)

(2008/C 223/85)

Oikeudenkäyntikieli: saksa

Asianosaiset

Kantaja: Asenbaum Fine Arts Ltd (Lontoo, Yhdistynyt kuningaskunta) (edustaja: asianajaja P. Vögel)

Vastaaja: sisämarkkinoiden harmonisointivirasto (tavaramerkit ja mallit)

Kantajan vaatimukset

— sisämarkkinoiden harmonisointiviraston neljännen valituslautakunnan 10.4.2008 tekemää päätöstä (R 1571/2006-4) on muutettava siten, että kantajan 29.11.2006 tekemä valitus hyväksytään kokonaisuudessaan tästä seuraa, että riitautettu päätös on kumottava ja asia on palautettava sisämarkkinoiden harmonisointivirastoon sen käsittelemiseksi lisämenettelyssä

— sisämarkkinoiden harmonisointivirasto on velvoitettava korvaamaan oikeudenkäyntikulut mukaan lukien valitusmenettelyn kulut.

Oikeudelliset perusteet ja pääasialliset perustelut

Haettu yhteisön tavaramerkki: sanamerkki WIENER WERKSTÄTTE luokkaan 14 kuuluvia tavaroita varten (hakemus N:o 4 207 783).

Tutkijan päätös: hakemuksen hylkääminen.

Valituslautakunnan ratkaisu: valituksen hylkääminen.

Kanneperusteet: asetuksen (EY) N:o 40/94 (1) 7 artiklan 1 kohdan b ja c alakohdan rikkominen, koska haettu tavaramerkki ei ole kuvaileva ja koska se on erottamiskykyinen.

(1) Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL L 11, 1994, s. 1).
—

SMHV:n toisen valituslautakunnan 31.3.2008 tekemä päätös on kumottava, ja on todettava, että sekamerkki KIOWA ja samoja tavaroita varten olevat aikaisemmat sekamerkit COHIBA ovat tosiasiallisesti samankaltaisia ja että niiden välillä on sekaannusvaara ja että yhteisön tavaramerkin hakija pyrkii saamaan perusteetonta etua edellä mainittujen aikaisempien tavaramerkkien COHIBA erottamiskyvyn tai laajan tunnettuuden perusteella tai aiheuttamaan niille vahinkoa, ja sekamerkin KIOWA rekisteröinti yhteisön tavaramerkiksi (hakemus nro 3 963 931) on näin ollen evättävä; toissijaisesti vaaditaan, että edellä mainittu SMHV:n päätös on kumottava ja asia on palautettava SMHV:n valituslautakuntaan asetuksen N:o 40/94 8 artiklan 5 kohtaan liittyvien väitteiden ja todisteiden tutkimiseksi
FI Euroopan unionin virallinen lehti C 197/27

Kanne 26.5.2008 — Market Watch Franchise & Consulting, Inc. v. SMHV — Ares Trading (SEROSLIM)

(Asia T-201/08)

(2008/C 197/49)

Kannekirjelmän kieli: englanti

Asianosaiset

Kantaja(t): Market Watch Franchise & Consulting, Inc. (Freeport, Bahamas) (edustaja(t): lakimies J. E. Korab)

Vastaaja: Sisämarkkinoiden harmonisointivirasto (tavaramerkit ja mallit) (SMHV)

Vastapuoli (vastapuolet) valituslautakunnassa: Ares Trading, SA (Aubonne, Sveitsi)

Vaatimukset

— Valitus on hyväksyttävä

— Sisämarkkinoiden harmonisointiviraston (tavaramerkit ja mallit) toisen valituslautakunnan 6.3.2008 tekemä päätös asiassa R 0805/2007-2 on kumottava ja valituslautakunnassa käydyssä menettelyssä vastapuolena olleen osapuolen vaatimus siitä, että kyseessä oleva yhteisön tavaramerkki julistetaan mitättömäksi, on hylättävä

— SMHV on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Market Watch Franchise & Consulting, Inc.

Haettu yhteisön tavaramerkki: sanamerkki ”SEROSLIM” 3, 5 ja 35 luokkaan kuuluvia tavaroita ja palveluja varten — hakemus N:o 4 113 321

Sen tavaramerkki- tai merkkioikeuden haltija, johon väitemenettelyssä on vedottu: vastapuoli valituslautakunnassa

Tavaramerkki- tai merkkioikeus, johon väitemenettelyssä on vedottu: sanamerkki ”SEROSTIM” 5 kuuluvia tavaroita varten — yhteisön tavaramerkki N:o 2 405 694

Väiteosaston ratkaisu: Väite hyväksyttiin 5 luokkaan kuuluvien tavaroiden osalta ja seuraavien luokkaan 3 kuuluvien tavaroiden osalta: ”saippuat, hiusvedet ja hampaidenpuhdistusaineet”

Valituslautakunnan ratkaisu: Valitus hylätään

Kanneperusteet: Yhteisön tavaramerkistä annetun neuvoston asetuksen (EY) N:o 40/94 8 artiklaa on rikottu sen vuoksi, että tärkein seikka arvioitaessa sekaannusvaaran mahdollisuutta on yleinen vaikutelma, jonka kyseessä olevat tavaramerkit synnyttävät asianomaisen yleisön keskuudessa. Tavaramerkkioikeudellisesti merkityksellisen sekaannusvaaran mahdollisuus riippuu tässä yhteydessä useista tekijöistä, kuten se, kuinka tunnettu kyseinen tavaramerkki on, mielleyhtymät, jotka käytetty tai rekisteröity merkki saattavat luoda, tavaramerkin ja merkin tai niiden tavaroiden tai palvelujen samanlaisuuden aste, joita ne osoittavat.
FI Euroopan unionin virallinen lehti C 171/46

Kanne 16.5.2008 — Komissio v. Atlantic Energy

(Asia T-182/08)

(2008/C 171/88)

Oikeudenkäyntikieli: englanti

Asianosaiset

Kantaja: Euroopan yhteisöjen komissio (asiamiehet: A.-M. Rouchaud-Joët ja S. Lejeune, avustajanaan barrister M. Jarvis)

Vastaaja: Atlantic Energy Ltd (Truro, Yhdistynyt kuningaskunta)

Vaatimukset

— Vastaaja on velvoitettava maksamaan komissiolle 383 081,19 euroa, josta 226 010,00 euroa on pääoman osuus ja 76 233,61 euroa viivästyskoron osuus laskettuna pääomalle Euroopan keskuspankin korkokannalla lisättynä kahdella prosenttiyksiköllä ajalta 1.6.1996–28.2.2002 ja 84 448,11 euroa viivästyskoron osuus laskettuna pääomalle ja 28.2.2002 kertyneelle korolle Euroopan keskuspankin korkokannalla lisättynä 1,5 prosenttiyksiköllä ajalta 16.7.2002–31.5.2008 ja vähennettynä 3 610,53 euron hyvityksellä.

— Vastaaja on velvoitettava maksamaan 39,33 euroa korkoa päivässä 31.5.2008 lukien siihen saakka, kunnes velka on kokonaan maksettu ja

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Euroopan yhteisö, jota komissio edusti, teki 29.3.1996 sopimuksen BU 183/95 UK/AT Sidney C. Banks Plc:n ja Jenbacher Energiesysteme AG:n kanssa hankkeen ”Advanced automated gasifier with CHP using waste wood as fuel” toteuttamisesta komission muun kuin ydinenergian alan kuuluvan toiminnan puitteissa. (1) Sopimusmääräysten mukaisesti komissio maksoi etumaksua hankkeeseen osallistumisestaan sovitulle sopimuskoordinaattorille Sydney C. Banks Plc:lle.

Sidney C. Banks Plc ilmoitti 25.9.1996 päivätyllä faksilla komissiolle, että se oli päättänyt vetäytyä hankkeesta. Euroopan yhteisö, jota komissio edusti, teki 17.4.1998 sopimukseen lisäpöytäkirjan nro 1, jonka mukaan Atlantic Energy Ltd korvasi Sidney C. Banks Plc:n sopimuskumppanina ja sopimuksen mukaisena koordinaattorina.

Lisäpöytäkirjan lausekkeen 2 mukaan Sidney C. Banks Plc siirsi komissiolta saamansa etumaksun (korkoineen) Atlantic Energy Ltd:lle huhtikuussa 1998.

Komissio vaatii määräystä, jolla Atlantic Energy Ltd velvoitetaan maksamaan etumaksu takaisin korkoineen joko sillä perusteella, että hanke ei koskaan tosiasiallisesti alkanut tai, jos se alkoi, komissio lopetti sen.

(1) Tutkimusta ja teknologista kehittämistä, esittely mukaan lukien, koskevasta energia-alan erityisohjelmasta muun kuin ydinenergian alalla (1994–1998) 23.11.1994 tehty neuvoston päätös 94/806/EY, EYVL L 334, s. 87.
FI Euroopan unionin virallinen lehti C 183/25

Kanne 15.5.2008 — Komissio v. Cooperação e Desenvolvimento Regional SA

(Asia T-174/08)

(2008/C 183/48)

Oikeudenkäyntikieli: portugali

Asianosaiset

Kantaja: Komissio (asiamies: M. Afonso)

Vastaaja: Cooperação e Desenvolvimento Regional SA

Vaatimukset

— Ensimmäisen oikeusasteen tuomioistuimen on velvoitettava vastaaja maksamaan komissiolle takaisin 63 349,27 euron määrä sekä 28 940,70 euroa viivästyskorkoina 5.5.2008 saakka;

— Ensimmäisen oikeusasteen tuomioistuimen on velvoitettava vastaaja maksamaan komissiolle korkoina 6.5.2008 lähtien 10,91 euroa päivää kohti kunnes saatava on maksettu täysimääräisesti;

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Käsillä oleva kanne on nostettu EY 238 artiklan nojalla.

Euroopan yhteisö, jota edusti komissio, teki hankkeen ”European Network of Centres for the Advancement of Telematics in Urban and Rural Areas” (ENCATA) yhteydessä sopimuksen N:o SU 1001 (SU) ENCATA kahdentoista sopimuspuolen kanssa, joiden joukossa on vastaaja.

Tämän sopimuksen määräyksissä komissio sitoutui tukemaan sopimuspuolia, ja myös vastaajaa, taloudellisesti kyseisen hankkeen kehittämiseksi.

Hankkeen oli tarkoitus kestää 18 kuukautta.

Hankkeen toteuttaminen aloitettiin 1.1.1996.

Komissio sitoutui vastaamaan jopa 50 prosentista hankkeen arvosta.

Sopimuspuolet sopivat 25.9.1997 sopimuksen ensimmäisestä tarkistuksesta.

Hankkeen kesto piteni 18 kuukaudesta 36 kuukauteen, ja aloituspäivä oli 1.1.1996.

Sopimuspuolet sopivat 29.6.1998 sopimuksen toisesta tarkistuksesta, jonka mukaan hankkeen kestoa lyhennettiin 36 kuukaudesta 30 kuukauteen, ja aloituspäivänä pysyi 1.1.1996.

Komission hyväksymät hankkeen lopulliset kustannukset olivat pienemmät kuin komission sopimuksen N:o SU 1001 (SU) ENCATA mukaisesti maksamat maksuennakot.

Tämän vuoksi komissio vaati liikaa maksettujen määrien palauttamista.

Määrä, joka vastaajan on maksettava, on 63 349,27 euroa lisättynä viivästyskoroilla.

Vuosien kuluessa komissio muistutti vastaajaa kyseisestä velasta ja esitti sille lukuisia maksuvaatimuksia. Vastaaja puolestaan myönsi velan useaan otteeseen ja vahvisti aikovansa suorittaa kyseisen maksun mahdollisimman nopeasti, mutta tähän päivään mennessä se ei ole maksanut komissiolle lainkaan velkaansa eikä viivästyskorkoja, jotka liittyvät ENCATA-hankkeen yhteydessä liikaa saatuun maksuennakkoon.
—

Nyt esillä oleva kanne on otettava tutkittavaksi ja katsottava perustelluksi tai vaihtoehtoisesti tutkittavaksi ottamista koskevat kysymykset on yhdistettävä pääasian käsittelyyn tai vaihtoehtoisesti päätös asiavaltuudesta on tehtävä vasta sitten, kun pääasiassa on annettu tuomio
—

On kumottava hankintamenettelyä numero EuropeAid/126316/C/SER/CY, joka koskee sopimuksen nimeltä ”Establishment of a Program Management Unit to support the implementation of investment projects in the field of water/wastewater and solid waste” tekemistä, koskeva ilmoitus, joka julkaistiin ainoastaan englannin kielellä sivulla http://ec.europa.eu/europaid/tender/data 4.1.2008 tai sen tienoilla, ja kyseisen ilmoituksen 5 artikla ja 28 artiklan 2 kohta
—

Edeltävän kumoamisen vuoksi tavaramerkkihakemus 3109006 on hyväksyttävä niiden luokkaan 39 kuuluvien palveluiden lisäksi (joiden osalta hakemus on jo hyväksytty, koska väite B690695 on hylätty kyseisten palveluiden osalta, ja tästä ratkaisusta on tullut lainvoimainen), myös niiden muiden luokkiin 19, 21 ja 40 kuuluvien tavaroiden ja palveluiden osalta, joiden osalta rekisteröintiä on haettu.
FI Euroopan unionin virallinen lehti C 107/36

Kanne 19.2.2008 — Exalation v. SMHV (Vektor-Lycopin)

(Asia T-85/08)

(2008/C 107/61)

Oikeudenkäyntikieli: saksa

Asianosaiset

Kantaja: Exalation Ltd (Ilford, Iso-Britannia) (edustaja: Rechtsanwalt K. Zingsheim)

Vastaaja: sisämarkkinoiden harmonisointivirasto (tavaramerkit ja mallit)

Kantajan vaatimukset

— Harmonisointiviraston neljännen valituslautakunnan 17.12.2007 tekemä päätös (R 1037/2007-4) ja harmonisointiviraston 4.5.2007 tekemä päätös on kumottava ja virasto on velvoitettava rekisteröimään kantajan hakema tavaramerkki ”Vektor-Lycopin” yhteisön tavaramerkiksi

— vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Haettu yhteisön tavaramerkki: Sanamerkki ”Vektor-Lycopin” luokkiin 5, 29 ja 30 kuuluvia tavaroita varten (hakemus N:o 4 838 983).

Tutkijan päätös: Hakemuksen hylkääminen osittain.

Valituslautakunnan ratkaisu: Valituksen hylkääminen.

Kanneperusteet: Asetuksen (EY) N:o 40/94 (1) 7 artiklan 1 kohdan b ja c alakohdan rikkominen, koska haettu tavaramerkki on riittävän erottamiskykyinen eikä se ole kuvaileva.

(1) Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL L 11, s. 1).
FI Euroopan unionin virallinen lehti C 92/38

Valitus, jonka Euroopan yhteisöjen komissio on tehnyt 8.2.2008 virkamiestuomioistuimen asiassa F-122/06, Roodhuijzen v. komissio, 27.11.2007 antamasta tuomiosta

(Asia T-58/08 P)

(2008/C 92/77)

Oikeudenkäyntikieli: ranska

Asianosaiset

Valittaja: Euroopan yhteisöjen komissio (asiamiehet: J. Currall ja D. Martin)

Muu osapuoli: Anton Pieter Roodhuijzen (Luxemburg, Luxemburgin suurherttuakunta)

Vaatimukset

— virkamiestuomioistuimen asiassa F-122/06, Roodhuijzen v. komissio, 27.11.2007 antama tuomio on kumottava

— Roodhuijzenin kanne on hylättävä

— kukin osapuoli on velvoitettava vastaamaan kyseisessä oikeusasteessa ja ensimmäisen oikeusasteen tuomioistuimessa käydystä menettelystä aiheutuneista oikeudenkäyntikuluistaan.

Oikeudelliset perusteet ja pääasialliset perustelut

Komissio vaatii nyt käsiteltävänä olevalla kanteellaan, että se virkamiestuomioistuimen asiassa F-122/06, Roodhuijzen v. komissio, 27.11.2007 antama tuomio, jolla kumottiin komission sellainen päätös, jonka mukaan valittajan parisuhdetta ei voida katsoa Euroopan yhteisöjen yhteisen sairausvakuutusjärjestelmän mukaiseksi avioliiton omaiseksi parisuhteeksi, on kumottava.

Komissio vetoaa valituksensa tueksi kolmeen kumoamisperusteeseen.

Ensimmäisessä kumoamisperusteessaan komissio väittää, että virkamiestuomioistuin on ratkaissut asian ultra vires henkilöstösääntöjen liitteessä VII olevan 1 artiklan 2 kohdan vastaisesti sekä syrjintäkiellon periaatteen vastaisesti sikäli kuin se on hylännyt valittajan tähän liittyvät perustelut ja korvannut ne omilla perusteluillaan ilman, että komissiolla on ollut tilaisuutta vastata näihin perusteluihin, millä tavoin kyseinen tuomioistuin on loukannut komission puolustautumisoikeuksia.

Toinen kumoamisperuste perustuu väitettyyn oikeusvirheeseen ”parisuhteen” käsitteen tulkinnassa, sellaisena kuin tämä käsite on tarkoitettu henkilöstösääntöjen liitteessä VII olevan 1 artiklan 2 kohdassa, jossa virkamiesten puolisoille annetaan mahdollisuus päästä yhteisen sairausvakuutusjärjestelmän piiriin.

Kolmas kumoamisperuste, johon komissio vetoaa toissijaisesti, perustuu syrjintäkiellon periaatteen virheelliseen tulkintaan.
FI Euroopan unionin virallinen lehti C 92/33

Kanne 24.1.2008 — Cordoniu Napa v. SMHV — Bodegas Ontañón (ARTESA NAPA VALLEY)

(Asia T-35/08)

(2008/C 92/67)

Kannekirjelmän kieli: espanja

Asianosaiset

Kantaja: Cordoniu Napa, Inc. (Kalifornia, Amerikan yhdysvallat) (edustajat: asianajajat X. Fàbrega Sabaté ja M. Curell Aguilà)

Vastaaja: Sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa: Bodegas Ontañón, S.A.

Vaatimukset

— Sisämarkkinoiden harmonisointiviraston (SMHV) neljännen valituslautakunnan 20.11.2007 tekemä päätös asiassa R 747/2006-4 on kumottava, ja

— SMHV on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin haltija: Kantaja.

Haettu yhteisön tavaramerkki: Kuviomerkki ”ARTESA NAPA VALLEY” luokkaan 33 kuuluvia tavaroita varten (hakemus N:o 3 079 159).

Sen tavaramerkki- tai merkkioikeuden haltija, johon väitemenettelyssä on vedottu: Bodegas Ontañón, S.A.

Tavaramerkki- tai merkkioikeus, johon väitemenettelyssä on vedottu: Yhteisön kuviomerkki N:o 2 050 623 ”ARTESO” luokkiin 33 ja 35 kuuluvia tavaroita varten, Espanjan sanamerkki N:o 844 194 ”LA ARTESA” luokkaan 33 kuuluvia tavaroita varten

Väiteosaston ratkaisu: Väitteen hyväksyminen ja rekisteröintihakemuksen hylkääminen.

Valituslautakunnan ratkaisu: Valituksen hylkääminen

Kanneperusteet: Asetuksen (EY) N:o 40/94 (1) 8 artiklan 1 kohdan b alakohdan rikkominen, koska kyseessä olevien merkkien välillä ei ole sekaannusvaaraa.

(1) Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).
—

raakatupakka-alan yhteisestä markkinajärjestelystä 30.6.1992 annetun neuvoston asetuksen (ETY) N:o 2075/92 (EYVL L 215, 30.7.1992, s. 70) 9 artiklan 3 kohdan ja neuvoston asetuksen (ETY) N:o 2075/92 soveltamista koskevista yksityiskohtaisista säännöistä 22.12.1998 annetun komission asetuksen (EY) N:o 2848/98 (EYVL L 358, 11.12.1998, s. 17) 11 ja 12 artiklan rikkominen tupakkapalkkiojärjestelmän osalta.
—

riidanalainen yhteisön tavaramerkkiä koskeva hakemus N:o 3 157 005, jossa on punainen muki, sanat ”Golden Eagle” ja kotkan kuva, on hylättävä
FI Euroopan unionin virallinen lehti C 79/28

Kanne 21.12.2007 — Komissio v. CAE Consulting

(Asia T-474/07)

(2008/C 79/56)

Oikeudenkäyntikieli: ranska

Asianosaiset

Kantaja: Euroopan yhteisöjen komissio (asiamiehet: A.-M. Rouchaud-Joët, S. Lejeune ja asianajaja O. Prost)

Vastaaja: CAE Consulting GmbH (Sexau, Saksa)

Vaatimukset

— Komission nostama kanne on tutkittava ja se on hyväksyttävä

— vastaaja on velvoitettava maksamaan komissiolle 25 574 euron pääsumma, korotettuna 10 189,31 euron suuruisilla, 31.12.2007 asti lasketuilla viivästyskoroilla, ja 1.1.2008 lähtien koko summan maksamiseen asti laskettavilla 3,67 euron päivittäisillä viivästyskoroilla, ja korot on myös pääomitettava 31.5.2001 lähtien

— vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja vaatii nostamallaan kanteella, että vastaaja velvoitetaan palauttamaan yhteisön sille maksamat ennakot viivästyskorkoineen, koska se ei ole pannut täytäntöön osaa tukisopimuksesta (Cost reimbursement contract) EP N:o 26970, jonka on tehty konsortion kanssa, jonka jäsen se oli ja joka koski Neutral Archiving of EDA Data (ARCHIVE) -nimistä hanketta, joka kuului tietotekniikan alan tutkimuksen ja teknologisen kehittämisen neljännen eurooppalaisen erityisohjelman (ESPRIT) (1994–1998) puitteisiin.
—

Ensisijaisesti on todettava, että menettely oli sääntöjenvastainen eikä siinä ei noudatettu kontradiktorista periaatetta, ja näin ollen komission 4.10.2007 päiväämä lasku N:o 3240909271 on kumottava, ja komissio on määrättävä palauttamaan kyseisen laskun määrä CEVA:lle.
—

On kumottava komission aluepolitiikan pääosaston 18.10.2007 päivätty ilmoitus N:o 011140 — Ohjelmat ja hankkeet Kyproksella, Kreikassa, Unkarissa, Italiassa, Maltalla ja Alankomaissa; kohteena komission vaaditusta poikkeavat maksut. Viite DOCUP Toscana Ob. 2 (N:o CCI 2000 IT 16 2DO 001)
FI Euroopan unionin virallinen lehti C 51/58

Kanne 21.12.2007 — Imperial Chemical Industries v. SMHV

(Asia T-487/07)

(2008/C 51/106)

Oikeudenkäyntikieli: englanti

Asianosaiset

Kantaja: Imperial Chemical Industries (ICI) plc (Lontoo, Yhdistynyt kuningaskunta) (edustaja: barrister S. Malynicz)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vaatimukset

— Neljännen valituslautakunnan 24.10.2007 asiassa R 668/2007-4 tekemä päätös on kumottava.

— SMHV on velvoitettava vastaamaan omista oikeudenkäyntikuluista ja korvaamaan kantajan oikeudenkäyntikulut.

Oikeudelliset perusteet ja pääasialliset perustelut

Haettu yhteisön tavaramerkki: Sanamerkki ”FACTORY FINISH” luokkaan 2 kuuluville tavaroille — hakemus N:o 4 538 518

Tutkijan päätös: Hakemuksen hylkääminen

Valituslautakunnan ratkaisu: Valituksen hylkääminen

Kanneperusteet: Neuvoston asetuksen N:o 40/94 7 artiklan 1 kohdan c alakohdan rikkominen, koska ”FACTORY FINISH” ei ole kuvaava, vaan siinä on kyse epätavallisesta sanojen rinnakkain asettelusta, joka perustuu sanastolliseen keksintöön, ja neuvoston asetuksen N:o 40/94 7 artiklan 1 kohdan b alakohdan rikkominen, koska kyseessä oleva merkki on erottamiskykyinen.
—

ensimmäisen oikeusasteen tuomioistuimen on ratkaistava asiakysymys siten, että se myöntää JURADO HERMANOS S.L:llä olevan asiavaltuus yhteisön tavaramerkin N:o 240 218 uudistamismenettelyssä, koska JURADO HERMANOS S.L. on rekisteröity mainitun tavaramerkin yksiomaisen lisenssin haltijaksi, ja hyväksyy JURADO HERMANOS S.L:n restitutio in integrumia koskevan hakemuksen yhteisön tavaramerkin N:o 240 218 osalta